Кристине Буста
Послание

Превод от немски: Венцеслав Константинов, —

chitanka.info

Някои птици те дебнат:

Клечат по дървета и покриви

или в гъсталака, ала не пеят.

Не са ти известни гнездата, където

били са излюпени, полетът им

е недостижим, а техният крясък

пронизва внезапно сърцето.

Беззвучни са някои думи,

но винаги нещо внимателно гледа

подире ти от тишината.

Проверени са твоите пътища,

всички. Само върви! И вече подушваш

приютния дим на огнището.

Ала пред края на селото

то ще те стигне завинаги.

1959

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.